b"\n_START_ARTICLE_\nMevlud\n_START_PARAGRAPH_\nMevlud (tur. mevlit \xe2\x86\x90 mevl\xe1\xba\x89t \xe2\x86\x90 arap. m\xc3\xa4wlid) je blagdan ro\xc4\x91enja Poslanika Muhameda, za koga muslimani vjeruju da je Milost svim svjetovima. Suniti ga obilje\xc5\xbeavaju 12., a \xc5\xa1ijiti 17. rebi al-evela, tre\xc4\x87eg mjeseca islamskog kalendara. Ovaj blagdan se po\xc4\x8deo obilje\xc5\xbeavati tek u kasnom 12. stolje\xc4\x87u, ali ga ve\xc4\x87ina sunitskih i \xc5\xa1ijitskih u\xc4\x8denjaka odobrava i ve\xc4\x87ina muslimanskih denominacija. Obilje\xc5\xbeavanju se suprotstavljaju vehabizam, selefijski u\xc4\x8denjaci, deobandizam, ahmadije smatraju\xc4\x87i ga nepotrebnom vjerskom inovacijom (bidat, bid'ah). Svaka muslimanska nacija ima zasebne obi\xc4\x8daje obilje\xc5\xbeavanja mevluda, poput okupljanja u d\xc5\xbeamijama, pjevanja vjerskih pjesama i sl. Mevlud je i hvalospjev Muhamedu u \xc4\x8dast njegova ro\xc4\x91endana, recitira se u d\xc5\xbeamiji i po vjerskim \xc5\xa1kolama."